दोहरे मापदंड अपना रहा जिला प्रशासन : साझा मोर्चा
भास्कर संवाददाता | गुरदासपुर
मोहल्लागोपालनगर में प्लॉटों पर राजनीतिक शह प्राप्त भू-माफिया के खिलाफ लगे मोर्चे को करीब आठ महीने बीत चुके हैं, लेकिन जिला प्रशासन जानबूझ कर प्लॉट मालिकों को रजिस्ट्री इंतकाल के हिसाब से निर्माण का अधिकार नहीं दे रहा। यह बात साझा मोर्चा की बैठक में वक्ताओं ने कही।
इस दौरान सभी प्लॉट मालिकों ने संकल्प दोहराया कि उन पर चाहे जितने मर्जी बिजली चोरी के झूठे केस डाले जाते रहें, वे अपने हकों की लड़ाई को जारी रखेंगे।
प्लॉट मालिकों ने आरोप लगाया कि डीसी ने प्लॉटों के आवंटन का आदेश दे रखा है, लेकिन दो प्लॉट मालिक निर्माण भी करा चुके हैं। जिला प्रशासन दोहरे मापदंड अपना रहा है। अगर उक्त दो लोगों ने रजिस्ट्री के अनुसार निर्माण कार्य करा लिया है तो बाकी को ऐसा करने से रोकना समझ से परे है।
मोर्चा के नेताओं ने कहा कि उनके प्रतिनिधि पीपीसीसी सदस्य रमन बहल और मक्खन कोहाड़ पर हमला कराकर उन्हें डराने का प्रयास किया जा रहा है, लेकिन वे किसी भी हाल में डरने वाले नहीं हैं। वह इस अन्याय के खिलाफ अपनी लड़ाई जारी रखेंगे।
इस मौके पर सोहन सिंह, जगमोहन सिंह, कुलवंत सिंह, रानी, ठाकुर ध्यान सिंह, एडवोकेट हरजोत सिंह, निर्मल सिंह बोपाराय, मक्खन सिंह कोहाड़, सुखविंदर सिंह काहलों, रमन बहल, अशोक वैद्य, सुखदेव सिंह भागोकावां, दर्शन सिंह, बलबीर कत्तोवाल, हरदयाल सिंह गजनीपुर आदि मौजूद थे।
hin_Deva mai_Deva hin_Deva hin_Deva hin_Deva hin_Deva awa_Deva